VEGA og Live Nation præsenterer

**Tryllebindende To Kill A King erobrer VEGA som hovednavn**

*Sidste gang den britiske kvintet To Kill A King indtog VEGA, var det som support for bandet Bastille. Den 29. marts indtager de Lille VEGA for at vinde publikums hjerter på egen hånd med deres blanding af indierock og orkestral folk.*

Tilbage i 2011 opdagede Ben Mumford fra Mumford & Sons et interessevækkende band med en helt unik, autentisk lyd, hvis første ep, *My Cooked Saint*, han efterfølgende producerede. Dette band var britiske [To Kill A King](http://tokillaking.co.uk/), der leverer en blanding af fængende indierock og troværdig folk-lyd med et tekstunivers bestående af begivenhedsrige historiefortællinger.

Nu kan bandet opleves som hovednavn i Lille VEGA, når de for første gang, siden de spillede support for Bastille i Store VEGA, kan opleves live i VEGA, som en del af deres forårsturné.

**Ny ep efter lp-debut**

I september måned udsendte To Kill A King deres seneste ep, *Exit, Pursued By A Bear*, hvor førstesinglen,"[Oh My Love](http://youtu.be/WDGwoEijwEE)", der er en sand indie-perle, har fået positiv opmærksomhed af bandets fanbase, der er vokset massivt igennem 2014.

Debutpladen, *Cannibals With Cutlery*, fra 2013 fik en udmærket modtagelse og gjorde, at To Kill A Kings musik blev sammenlignet med store, etablerede navne som bl.a. The National og Grizzly Bear. Pladen indeholdt singlen "[Funeral](http://youtu.be/QKWoWbbcdz0)", hvis musikvideo illustrerer bandets behov for at formidle historier med autenticitet gennem deres musik.

Bandet er dog mest kendt for deres forste ep, *My Cooked Saint*, hvor sangen "[Bloody Shirt](http://youtu.be/hlcSh0bCYoc)” var at finde på.

**En aften med beretninger og oprigtighed**

VEGA danner uden tvivl de helt perfekte rammer for To Kill A Kings troværdige repertoire, der giver publikum lov til at dykke ned i et følelseshav af livsfortolkninger, når den britiske kvintet besøger Danmark til en dedikeret til nærhed og inderlighed.

**Fakta om koncerten**

To Kill A King (UK)

Søndag d. 29. marts kI. 21.00

Lille VEGA, Enghavevej 40, 1674 Kbh. V

145 kr + gebyr

Forsalget starter i dag via VEGAs hjemmeside og Billetnet.

Læs mere om koncerten på <http://vega.dk/arrangementer/to-kill-a-king-16193.html>.   
  
  
*For yderligere oplysninger kontakt venligst*  
Debbie Camilla Andersen  
Kommunikationsmedarbejder, VEGA  
[da@vega.dk](mailto:da@vega.dk)